Ngə́ bod bə́ bə̄lə́ ádzó, bə́ kələ ai dɔ́ á ndá mədzó, bətsíg míńtól bə́ tsíg bɔ́ dɔ́, é mod ǎ kyəbə bə́ və́ nye məkyəbə, ényɔ́ ā ku, bə́ və́ nyé məku. 2Ngə́ ńku adzó a yəan ai ebom, ǹtsíg ǹtól á bōē nyē á sí á mís móe, bə́ ngayíd nyē ábím míńkás láyəan ai etɔm dzíé. 3Bə́ nə̄ nyé dzǎm yíd mīńkás mə̄wóm mə́nyi, vədá təge lod ábīm tē, á zā bɔ̄ naa, ngə́ bə́ būlú nye yíd ábuí mǎnyɔ̄ŋ á bi ósāma á mís móe. 4Tə wadib ǹnóm nyag anyu éyɔŋ ǎ kɔɔdɔ fɛ̌s.